51. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 718 της 11/12 Οκτ. 1975 (ΦΕΚ Α΄ 236) Περί βελτιώσεως διαδικασιών τινων κατά την έκδοσιν διοικητικών Πράξεων επί αντικειμένων αρμοδιότητος Υπουργείων Οικονομικών Εσωτερικών και Δημοσίων ΄Εργων. ΄Εχοντες υπ’ όψει: 1)Τας διατάξεις της παρ. 1 του άρθρ. 1 του Ν.Δ. 1239/1972 «περί βελτιώσεως διαδικασιών τινων κατά την έκδοσιν των διοικητικών Πράξεων» (ΦΕΚ 174/Α/11.12.72). 2)Την υπ’ αριθ. 1335/18.1.74 απόφασιν του Πρωθυπουργού «περί καθορισμού των αρμοδιοτήτων του Υπουργού παρά τω Πρωθυπουργώ» (ΦΕΚ 51/Β/19.1.74). 3)Το Ν.Δ. 216/1974 «περί συστάσεως Υπουργείου Προεδρίας Κυβερνήσεως». 4)Την υπ’ αριθ. 395/6 Ιουν. 1975 γνωμοδότησιν του Α΄ τμήματος του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως και Οικονομικών, απεφασίσαμεν και διατάσσομεν: ΄Αρθρ.1.-Το κατωτέρω θέμα, δια την ρύθμισιν του οποίου απαιτείται Π.Δ/μα, εκδιδόμενον τη προτάσει πλειόνων Υπουργών, εφεξής ρυθμίζεται δι’ αποφάσεως των αυτών Υπουργών, δημοσιευομένης δια της Εφημερίδος της Κυβερνήσεως. Π.Δ/τα, προτάσει των Υπουργών Οικονομικών και Δημοσίων ΄Εργων. Το υπό της παρ. 11 του άρθρ. 60 του Π.Δ. 11/12 Νοεμ. 1929 «περί διοικήσεως Δημοσίων Κτημάτων» προβλεπόμενον θέμα, περί απαλλοτριώσεως της συνεχομένης του αιγιαλού ιδιωτικής εκτάσεως προς ίδρυσιν θαλασσίων λουτρών, κέντρων αναψυχής, αθλητικών παιδιών και λοιπών παρεμφερών έργων. ΄Αρθρ.2.-Το κατωτέρω θέμα, δια την ρύθμισιν του οποίου απαιτείται έκδοσις Π.Δ/τος, εκδιδομένου τη προτάσει πλειόνων Υπουργών, εφεξής ρυθμίζεται δι’ αποφάσεως του Υπουργού Οικονομικών, δημοσιευομένης δια της Εφημερίδος της Κυβερνήσεως. Π.Δ/τα, προτάσει των Υπουργών Οικονομικών και Εσωτερικών. Το υπό της παρ. 2 του άρθρ. 7 του Α.Ν. 2344/1940 «περί αιγιαλού και παραλίας» προβλεπόμενον θέμα, περί της κατά χρήσιν παραχωρήσεως της εντός κατοικουμένης περιοχής παραλίας, ένθα δεν υφίσταται Λιμενικόν Ταμείον, εις τον οικείον Δήμον ή Κοινότητα. ΄Αρθρ.3.-Διατάξεις γενικαί, πέραν των εν τω κειμένω του παρόντος Δ/τος μνημονευομένων, προβλέπουσαι την σύμπραξιν του Πρωθυπουργού ή Υπουργών, επί πλέον των εν τω παρόντι Δ/τι καθοριζομένων, εξακολουθούν ισχύουσαι της συμπράξεως εννοουμένης εφεξής δια την έκδοσιν της κατά τας διατάξεις του παρόντος Δ/τος προβλεπομένης αποφάσεως Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος. 